  Анжелика Тихонова корреспондент 18-20 куарусёнэ Карелиысь Петрозаводск карын Россиысь финн-угор калыкъёслэн ассоциацизылэн президиумезлэн кенешез ортчиз. Отчы Удмуртиысь быръем ёзчиос Игорь Семёнов, Сергей Касаткин но Татьяна Ишматова ветлӥзы. Кызьы ужало Карелиын йӧскалык политика бордын, марлы саклык висъяло но кыӵе амалъёсты ужазы куто, со сярысь ивртодэтъя «Удмуртия» агентстволэн корреспондентэзлы «Удмурт Кенеш» огазеяськонлэн тӧроез Татьяна Ишматова вераз. Нырысь ик президиуме люкаськемъёс Петрозаводскысь йӧскалык лыдӟетъюртэ вуылӥзы. Анай кылын гожъям изданиосын ужаменызы тодматскизы, кулэяськонзэс тодӥзы тодӥзы. Собере, милям со сыӵе сям-йылоллы пӧрмем ужрад ини, куке улосвылъёсысь лыктэм кенешчиос кузьмало асьсэ литературазэс. <…> Озьы Йӧскалык лыдӟетъюртлэн фондъёсаз кельтӥськом сыӵе книгаосты. Татын но сыӵе пумиськон ортчытӥм Татьяна Ишматова, «Удмурт Кенеш» огазеяськонлэн тӧроезКенешчиос йӧскалык лыдӟетъюртлэн кивалтӥсеныз но пумиськылӥзы. Со куноослы ужан амалъёссы сярысь вераз. Соослэн быдэс портал кылдытэмын финн-угор литературалы сӥзем. <…> Туж шумпотымон, асьме Йӧскалык библиотекамы Удмуртиысь озьы ик соосын юн кусып возе шуыса Татьяна Ишматова, «Удмурт Кенеш» огазеяськонлэн тӧроезСо сяна, президиуме люкаськемъёс Карелилэн тӧроезлэн воштӥсеныз, йӧскалык но улосвыл политикая министрен, дышетонъя министрлэн нырысетӥ воштӥсеныз кенешизы. Озьы ик пумиськонэ финн-угор калыкъёслэн огазеяськонъёссы пыриськизы. Спецификаез, валамон, Карелиын секытгес, малы ке шуоно отын уло трос финн-угор калыкъёс. Выжы калыкъёс. Карелъёсты гинэ но басьтыны ке, соослэн куинь наречизы кылзылэн. Соос ог-огзэс воксё валатэк но быгато Татьяна Ишматова, «Удмурт Кенеш» огазеяськонлэн тӧроезОзьы ик Карелиын вепсъёс, финнъёс уло. Татьяна Ишматовалэн кылъёсызъя, котькуд калыкен ӵош кариськыса ужало, соослы нимысьтыз юрттэт сёто. Туж тунсыко потӥз, соослэн быдэсъяське йӧслыкъя но лулчеберетъя дышетонъя кун концепцизы - со кылъёсты (карел, финн, вепс – ред.) дышетонъя соослэн кылдытэмын концепцизы на уровне республики - но примерный план уроков. Федерал стандартэ пыртэмын соослэн как один из образцовых. Со но туж умой Татьяна Ишматова, «Удмурт Кенеш» огазеяськонлэн тӧроезСо сяна, «Удмурт Кенеш» огазеяськонлэн тӧроезлэн верамезъя, кварталлы быдэ йӧскалык политикая ужпумъёсты Карелилэн тӧроез бордын ужась удыскуспо кенешлэн пумиськоназ эскеро. Отчы финн-угор калыкъёс сяна, элькунын улӥсь вань выжы калыкъёс пырисько. Соос ик кенешонэ поттоно юанъёсты дасяло. Озьы ик дышетонъя министерствозы бордын координаци кенешсы вань. Отын анай кылъёсты - вепс, карел, финн - дышетонъя нимысьтыз кенешсы кылдытэмын. Собере милям вал туж тунсыко пумиськонмы издательствоен, «Периодика» нимаське со. Отын туж бадӟым сыӵе пространствозы кылдытэмын, кытын огазеяськемын вань соослэн изданиоссы: журналъёс, газетъёс, кудъёсыз пото анай кылын - вепс журнал, карел кылын журнал, финн журнал, нылпиослэн журналзы Татьяна Ишматова, «Удмурт Кенеш» журналлэн тӧроезТатьяна Ишматовалэн кылъёсызъя, котькуд газет-журналлэн аслаз редакторез, но ваньзы соос дирекциен герӟаськемын. Озьы ик отын издательство ужа, кудӥз анай кылъёсын литератураез поттэ но сое кулэяськись ужъюртъёсы вӧлмытэ. Отын ик, «Периодика» бордын, соослэн кылъя ресурсной центр кылдытэмын. Ӵапак со центр пӧртэм кылъёсъя курсъёс ортчытон бордын ужа. Озьы ик берыктон ёзэтсы вань. Отын пӧртэм литератураез берыктыло яке, кылсярысь, Финляндиысь кыӵе ке книгаосты берыктыло карел кылэ яке вепс кылэ. Соос пӧртэм акциос малпало на. Асьсэос малпало, ортчытъяло. Али тани милемлы практиказэс возьматӥзы, кызьы маршруткаосын соос кылдытӥзы видеороликъёс, кытын верало Карелия сярысь, солэн историез сярысь но пичильтык пыртыло отчы карел кылын фразаос. Вот мыныкуд тон сое быгатӥськод адӟыны, учкыны Татьяна Ишматова, «Удмурт Кенеш» журналлэн тӧроезПрезидиуме люкаськемъёсты Кижи шормуӵысь музеен но тодматӥзы. Татьяна Ишматовалэн кылъёсызъя, отын быдэсак историе мур пыроно. Куноосты карел калыклэн улонэныз, маин выро вал тодмато. Озьы ик мастер-классъёсы но пыриськыны луэ. Туж конечно шӧдӥське – размахез паськыт, малы ке шуоно туристъёс ветло отчы. Туристъёссы трос. Экскурсиос пӧртэм кылын ортчытъяны быгато со островазы. Умой практика, кудзэ можно лыдэ басьтыны Татьяна Ишматова, «Удмурт Кенеш» огаезяськонлэн тӧроезТатьяна Ишматовалэн верамезъя, Карелиын удмуртъёс сярысь тодо. 2010-тӥ арын калыкез лыдъян-чотанъя улосвылын 280 пала удмуртъёс уло. Но соослэн асьсэзыз туж ик возьматэмзы уг поты. Соосты калыке поттыны, бугыртыны туж секыт, шуо.  Ватсалом, Россиысь финн-угор калыкъёслэн ассоциацизылэн президиумезлэн кенешоназ Мордовиысь, Марий Элысь, Пермь шаерысь, Карелиысь, Ханты-Мансийскысь, Комиысь ёзчиос пыриськизы. Озьы ик лыдӟе: «Пичи пияш-шаерчи, вашкала гурт но 70 сюрс тыос: маин паймытӥз Карелия» Тегъёс: Удмуртия Россия УдмуртКенеш удмуртъёс ТатьянаИшматова финн-угоркалыкъёс Карелия  